32006R2033
L 414/66
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2033/2006 НА КОМИСИЯТА
от 21 декември 2006 година
за определяне на продажните цени на Общността за рибните продукти, изброени в приложение II към Регламент (EО) № 104/2000 на Съвета за риболовната 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите за рибни продукти и продукти от аквакултури (1), и по-специално член 25, параграфи 1 и 6 от него,
като има предвид, че:
(1)
Следва да се определи продажна цена на Общността за всеки от продуктите, изброени в приложение II към Регламент (EО) № 104/2000, преди началото на риболовната година на ниво, най-малко равно на 70 % и не превишаващо 90 % от ориентировъчната цена.
(2)
Регламент (EО) № …/… на Съвета (2) определя ориентировъчни цени за риболовната 2007 г. за всички съответни продукти.
(3)
Пазарните цени варират значително в зависимост от видовете и от това, как се предлагат продуктите, особено в случая на калмар и мерлуза.
(4)
Следователно следва да се определят коефициенти на преобразуване за различните видове и различните начини на предлагане на замразени продукти, разтоварени в Общността, с цел да се определи ценовото ниво, което ускорява мярката за интервенция, предвидена в член 25, параграф 2 от Регламент (EО) № 104/2000.
(5)
Мерките, предвидени в настоящия регламент, са в съответствие със становището на Управителния комитет по рибните продукти,
ПРИЕ НАСТОЯЩИЯ РЕГЛАМЕНТ:
Член 1
Продажните цени на Общността, посочени в член 25, параграф 1 от Регламент (EО) № 104/2000, приложими през риболовната 2007 г. за продуктите, изброени в приложение II към посочения регламент, и начините на предлагане и коефициентите на преобразуване, към които се отнасят, са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2006 година.